cyanic-selkie/wikianc huggingface dataset:
คลองกือเซะ
ประวัติศาสตร์
ต่อมาในสมัยรายาบีรู เกิดปัญหากับคลองกือเซะอีกครั้ง คือ กระแสน้ำไหลแรงเซาะริมฝั่งที่ติดต่อกับพระราชวังได้รับความเสียหาย และน้ำในคลองกือเซะกลายเป็นน้ำจืด จึงเป็นเหตุให้นาเกลือตรงชายทะเลไม่สามารถเป็นเกลือได้เพราะน้ำลดความเค็มลง รายาบีรูจึงมีกระแสรับสั่งให้สร้างเขื่อนกั้นน้ำที่ไหลมาจากด้านเหนือ โดยไหลเข้าคลองกือเซะและปิดคลองปาฟีรีด้วย เขื่อนดังกล่าวที่สร้างด้วยหิน ได้ตั้งนามหมู่บ้านนั้นว่าบ้านทำนบหิน (บ้านตาเนาะบาตู)
ยูฟ่ายูโรปาคอนเฟอเรนซ์ลีก ฤดูกาล 2022–23 รอบแบ่งกลุ่ม
ยูฟ่ายูโรปาคอนเฟอเรนซ์ลีก ฤดูกาล 2022–23 รอบแบ่งกลุ่ม จะเริ่มต้นในวันที่ 8 กันยายน พ.ศ. 2565 (ค.ศ. 2022) และจะสิ้นสุดในวันที่ 3 พฤศจิกายน พ.ศ. 2565 (ค.ศ. 2022). ทั้งหมด 32 ทีมจะเข้าร่วมในรอบแบ่งกลุ่มที่จะตัดสินหา 16 จาก 24 พื้นที่ใน รอบแพ้คัดออก ของ ยูฟ่ายูโรปาคอนเฟอเรนซ์ลีก ฤดูกาล 2022–23.
ทุกทีมนอกจาก อาเซ็ด, บาเซิล, ซีเอฟอาร์ คลูช, เกนต์, ปาร์ติซาน, สลาเวียปราฮา และ สโลวาน บราติสลาวา, ผู้ที่เข้ารอบในรอบแบ่งกลุ่มของฤดูกาลที่แล้ว, สร้างการลงสนามครั้งแรกของพวกเขาในรอบแบ่งกลุ่ม. บอลล์กานี, เยือร์การ์เดนส์ ไอเอฟ, ดนิโปร-1, พียูนิก, อาร์เอฟเอส, ซิลเคบอร์ก, สลอวัคกอ, วาดุซ และ ชัลกิริส สร้างสถิติการลงสนามครั้งแรกของพวกเขาในการแข่งขันยูฟ่ารอบแบ่งกลุ่ม. บอลล์กานี, วาดุซ และ ชัลกิริส คือทีมแรกที่มาจาก คอซอวอ, ลิกเตนสไตน์ และ ลิทัวเนีย, ตามลำดับ, ที่ลงเล่นในหนึ่งรายการยูฟ่ารอบแบ่งกลุ่ม.
ทั้งหมด 28 ชาติสมาคมเป็นตัวแทนในรอบแบ่งกลุ่ม.
การจับสลาก
การจับสลากสำหรับรอบแบ่งกลุ่มจะจัดขึ้นในวันที่ 26 สิงหาคม ค.ศ. 2022 ใน อิสตันบูล, ประเทศตุรกี. 32 ทีมได้ถูกจับสลากไปอยู่ในแปดกลุ่มที่มีสี่ทีม. สำหรับการจับสลาก, แต่ละทีมจะมีทีมวางอยู่ในสี่โถ, แต่ละกลุ่มจะมีแปดทีม, ขึ้นอยู่กับพวกเขาในปี ค.ศ. 2022 ค่าสัมประสิทธิ์สโมสรยูฟ่า. ทีมที่มาจากสมาคมเดียวกัน, และด้วยเหตุผลทางการเมือง, ทีมที่มาจากเซอร์เบียและคอซอวอจะไม่จับสลากให้อยู่ในกลุ่มเดียวกัน. ก่อนการจับสลาก, ยูฟ่าจับคู่ของทีมที่มาจากสมาคมเดียวกัน, รวมทั้งผู้ที่เล่นใน ยูโรปาลีก รอบแบ่งกลุ่ม (หนึ่งการจับคู่สำหรับสมาคมกับสองหรือสามทีม, สองการจับคู่สำหรับสมาคมกับสี่หรือห้าทีม), ขึ้นอยู่กับผู้ชมทางโทรทัศน์, โดยที่ทีมหนึ่งเข้าสู่ กลุ่ม เอ–ดี และอีกทีมจะถูกดึงเข้าสู่ กลุ่ม อี–เอช, เพื่อให้ทั้งสองทีมมีเวลาคิกออฟที่แตกต่างกัน. การจับคู่ดังต่อไปนี้ได้ถูกประกาศโดยยูฟ่าหลังจากที่ทีมรอบแบ่งกลุ่มได้รับการยืนยันแล้ว (ทีมที่สองในการจับคู่ที่ทำเครื่องหมายโดย ยูอีแอล คือกำลังลงเล่นในยูโรปาลีก รอบแบ่งกลุ่ม):
ในแต่ละแมตช์เดย์, หนึ่งชุดที่มีสี่กลุ่มจะลงเล่นแมตช์ของพวกเขาในเวลา 18:45 CET/CEST, ในขณะที่เซตอื่นๆ ของสี่กลุ่มจะลงเล่นแมตช์ของพวกเขาในเวลา 21:00 CET/CEST, กับสองชุดที่มีกลุ่มที่สลับกันไปมาในระหว่างแต่ละแมตช์เดย์. โปรแกรมการแข่งขันจะตัดสินใจหลังจากการจับสลาก, โดยใช้คอมพิวเตอร์ทำการจับสลากซึ่งไม่ได้แสดงต่อสาธารณะ. แต่ละทีมจะไม่ได้ลงเล่นมากกว่าแมตช์เหย้าสองนัดหรือแมตช์เยือนสองนัดในหนึ่งแถว, และอาจจะลงเล่นหนึ่งแมตช์เหย้าและหนึ่งแมตช์เยือนในแมตช์เดย์แรกและนัดสุดท้าย (บทความที่อ้างอิง 15.02).
ทีม
ด้านล่างนี้คือทีมที่เข้าร่วม (กับพวกเขาในปี ค.ศ. 2022 ค่าสัมประสิทธิ์สโมสรยูฟ่า), จัดกลุ่มโดยโถทีมวางของพวกเขา. พวกเขาประกอบด้วย:
หมายเหตุ
กลุ่ม
โปรแกรมการแข่งขันได้ประกาศออกมาในวันที่ 27 สิงหาคม ค.ศ. 2022, วันที่หลังจากการจับสลาก. แต่ละนัดจะลงเล่นในวันที่ 8 กันยายน, 15 กันยายน, 6 ตุลาคม, 13 ตุลาคม, 27 ตุลาคม และ 3 พฤศจิกายน ค.ศ. 2022. เวลาคิกออฟที่กำหนดไว้จะเป็น 16:30, 18:45 และ 21:00 CET/CEST.
เวลาต่างๆคือ CET/CEST, เป็นไปตามที่ลิสต์ไว้โดยยูฟ่า (เวลาท้องถิ่น, if different, are in parentheses).
ภาวะคู่หรือคี่ (คณิตศาสตร์)
ในทางคณิตศาสตร์ จำนวนเต็มใด ๆ จะเป็นจำนวนคู่หรือจำนวนคี่อย่างใดอย่างหนึ่ง ถ้าจำนวนนั้นเป็นพหุคูณของ 2 มันจะเป็นจำนวนคู่ มิฉะนั้น มันจะเป็นจำนวนคี่ ตัวอย่างของจำนวนคู่ เช่น -4, 8, 0 และ 70 ตัวอย่างของจำนวนคี่ เช่น -5, 1 และ 71 เลข 0 เป็นจำนวนคู่ เพราะ 0 = 0 × 2
เซตของจำนวนคู่สามารถเขียนได้ดังนี้
จำนวนคู่ = 2Z = {..., −6, −4, −2, 0, 2, 4, 6, ...}
เซตของจำนวนคี่สามารถเขียนได้ดังนี้
จำนวนคี่ = 2Z + 1 = {..., −5, −3, −1, 1, 3, 5, ...}
จำนวนหนึ่งจะเป็นจำนวนคู่ถ้าสมภาคกับ 0 ในมอดุโล 2 และเป็นจำนวนคี่ถ้าสมภาคกับ 1 ในมอดุโล 2
จำนวนเฉพาะทุกจำนวนเป็นจำนวนคี่ ยกเว้นจำนวนเฉพาะ 2 ที่เป็นจำนวนคู่ จำนวนสมบูรณ์ (Perfect number) ที่เคยค้นพบทุกจำนวนเป็นจำนวนคู่ และยังไม่มีใครรู้ว่า มีจำนวนสมบูรณ์ที่เป็นจำนวนคี่หรือไม่
ข้อความคาดการณ์ของโกลด์บาช (Goldbach's conjecture) กล่าวว่าจำนวนเต็มทุกจำนวนที่มากกว่า 2 สามารถเขียนได้ในรูปของผลบวกของจำนวนเฉพาะสองจำนวน เช่น 5 = 2+3 มีการใช้คอมพิวเตอร์คำนวณว่าข้อคาดเดานี้จะเป็นจริงจนถึงอย่างน้อย 4 × 10^{18} แต่ก็ยังไม่สามารถหาข้อพิสูจน์ได้
ภาวะคู่หรือคี่ของวัตถุอื่น
ภาวะคู่หรือคี่ยังสามารถบ่งบอกสถานะของวัตถุอย่างอื่นนอกจากจำนวนเต็มได้อีกด้วย
ปูราเกอเฮิน
ปูราเกอเฮิน (อักษรโรมัน: Pura Kehen) เป็นปูราในเกิมปากา อำเภอบังกลี จังหวัดบาหลี ประเทศอินโดนีเซีย ตั้งอยู่บนเชิงเขา ราว 2 km ทางเหนือของใจกลางเมือง สร้างขึ้นในศตวรรษที่ 13 โดยราชวงศ์บังกลี
ปูราเกอเฮินเป็นโบสถ์พราหมณ์หลักของอำเภอบังกลี ซึ่งในอดีตเป็นศูนย์กลางของอาณาจักรบังกลี หนึ่งในเก้าอาณาจักรบนเกาะบาหลี ชื่อบังกลี (Bangli) มาจากคำว่า bang giri แปลว่า "เขาแดง" แคว้นบังกลีก่อตั้งขึ้นโดยอาณาจักรเกลเกลแห่งราชวงศ์มัชปาหิต
ปูราเกอเฮินปรากฏอยู่สามครั้งในจารึกทองแดงสามชิ้นที่อายุราวปลายศตวรรษที่ 9, ต้นศตวรรษที่ 11 และศตวรรษที่ 13 จารึกสามชิ้นเรียกชื่อปูราแตกต่างกันไป โดยในจารึกชิ้นศตวรรษที่ 9 ตอนปลาย ระบุชื่อว่า "ฮียังอาปี" (Hyang Api; "เจ้าแห้งไฟ") ซึ่งเรียกโดยพราหมณ์ที่ดูแลโบสถ์ ส่วนในจานึกยุคต้นศตวรรษที่ 11 เรียกชื่อว่า "ฮียังเกอเฮิน" (Hyang Kehen; โดย Kehen มาจากคำบาหลี keren แปลว่า "เปลวเพลิง") ในยุคเดียวกันนี้ ปูราฮียังเกอเฮินเป็นโบสถ์หลักที่ซึ่งพิธีกรรมสำคัญเช่นพิธีสาบานตนของข้าราชบริพารจัดขึ้นที่นี่ หากผู้ใดไม่ปฏิบัติตามที่สาบานตนจะต้องเจอกับ sapata ("คำสาป") ซึ่งกระทบแก่ตนเอง ครอบครัว และลูกหลาน พิธีนี้กระทำต่อหน้ารูปเคารพของฮียังอาปี (Hyang Api) หรือ ฮียังเกอเฮิน (Hyang Kehen) ซึ่งคือพระอัคนี เทพแห่งไฟ
ส่วนขื่อ "ปูราเกอเฮิน" ปรากฏในจารึกจากศตวรรษที่ 13 ในทุกจารึกที่กล่าวมานี้ระบุความสัมพันธ์ระหว่างปูราเกอเฮินกับหมู่บ้านบังกลี
พิธีกรรมอื่น ๆ ที่จัดที่ปูราเกอเฮิน ยังรวมถึงพิธีบูชาเทพเจ้าฮินดูองค์อื่น ๆ เช่น ซารัสวาตี (พระสรัสวตี), อูเลียนซูกีมานิก (Ulian Sugimanik), ปูร์นามา (Purnama), ตีเลิม (Tilem), กาเจิงกลีโวน (Kajeng Kliwon) และ บูดากลีโวน (Buda Kliwon)
ทะเลสาบตัมบลีงัน
ทะเลสาบตัมบลีงัน (Danu Tamblingan / ; Danau Tamblingan) เป็นทะเลสาบปล่องภูเขาไฟในอำเภอบูเลเล็ง จังหวัดบาหลี ประเทศอินโดนีเซีย ตั้งอยู่บนเชิงเขาเลอซุง (Lesung) ในหมู่บ้านมุนดุก ตำบลบันจาร์ อำเภอบูเลเล็ง ทะเลสาบนี้เป็นหนึ่งในสามทะเลสาบในพื้นที่เดียวกัน อีกสองแห่งคือทะเลสาบบูยัน (Buyan) และทะเลสาบบราตัน (Bratan) ทะเลสาบตัมบลีงันรายล้อมด้วยป่าดงดิบหนาทึบ ปรากฏหลักฐานทางโบราณคดีอายุศตวรรษที่ 10 ที่ชี้ให้เห็นว่ามีการดำรงอยู่ของอารยธรรมในแถบนี้ รัฐบาลได้กำหนดให้พื้นที่โดยรอบทะเลสาบเป็นพื้นที่คุ้มครองโดยไม่ให้มีการพัฒนาพื้นที่เนื่องจากเป็นสถานที่ที่มีความสำคัญทางนิเวศวิทยา และทางศาสนาและวัฒนธรรม
ในบรรดาสามทะเลสาบที่กล่าวมาข้างต้นนั้น ทะเลสาบตัมบลีงันเป็นทะเลสาบที่เล็กที่สุด ตั้งอยู่ที่ความสูงเกิน 1,000 เมตรจากระดับน้ำทะเล ทำให้ทะเลสาบมีสภาพอากาศแบบแอลป์ ในป่าดงดิบที่รายล้อมทะเลสาบนั้นสามารถพบสายพันธุ์กล้วยไม้และลิงมาคากบนชายฝั่งของทะเลสาบมีเพียงหมู่บ้านเดียวเท่านั้น คือหมู่บ้านกูบุก (Gubug) ซึ่งอยู่บนชายฝั่งทางใต้ของทะเลสาบ
ชายฝั่งของทะเลสาบยังเต็มไปด้วยโบสถ์พราหมณ์แบบบาหลีเก่าแก่กระจัดกระจายกันไป โบสถ์หลังหลักคือปูราดาเลิมตัมบลีงัน (Pura Dalem Tamblingan) บนชายฝั่งตะวันออก ปรากฏการกล่าวถึงปูรานี้เป็นครั้งแรกในศตวรรษที่ 10 ในจารึกทองแดงที่ค้นพบในโกเบล็ก (Gobleg) โบสถ์หลังอื่น ๆ ที่น่าจะมีอายุพอ ๆ กัน คือ ปูราเอิมบัง (Pura Embang) และปูราตูกังติมบัง (Pura Tukang Timbang)  คำว่า ดาเลิม (dalem) ในชื่อของปูราดาเลิมตัมบลีงัน เป็นคำเรียกโบสถ์ชนิดที่ไว้ประกอบพิธีจำพวกพิธีศพและพิธีการเปลี่ยนผ่าน ในธรรมเนียมหมู่บ้านบาหลีนิยมสร้างโบสถ์ดาเลิมไว้อยู่ปลายทิศใต้ (kelod) ของตัวหมู่บ้าน
เกจัก
เกจัก (อักษรโรมัน: Kecak, ; หรือสะกดว่า kechak, keyjak หรือในtari kecakilolahhe) เป็นนาฏศิลป์ฮินดูแบบบาหลีพื้นถิ่นที่พัฒนาขึ้นในทศวรรษที่ 1930 ในเกาะบาหลี ประเทศอินโดนีเซีย นักแสดงหลักของเกจักเป็นผู้ชาย ส่วนการแสดงเกจักโดยผู้หญิงเพิ่งเริ่มมีในปี 2006 เป็นครั้งแรก นาฏศิลป์นี้มีพื้นฐานมาจากเรื่องราวของรามายณะและตามธรรมเนียมแล้วจะแสดงในปูราและหมู่บ้าน
การร่ายรำประกอบด้วยผู้แสดงที่อาจมากถึง 150 คน ล้อมวงเป็นวงกลม ร้องขานเสียง "จัก" ("chak") พร้อมทั้งขยับแขนกับขา การแสดงเป็นการแสดงถึงเหตุการณ์การสู้รบในรามายณะ ที่ซึ่งพวกลิงซึ่งนำโดยหนุมาน ไปช่วยพระรามต่อสู้กับทศกัณฑ์ เกจัก มีที่มาจากการร่ายรำ ซังฮียัง ที่ใช้ในการไล่วิญญาณชั่วร้าย
คริสโตเฟอร์
คริสโตเฟอร์ สามารถหมายถึง
ทางหลวง
ทางหลวง  คือ ถนนหรือเส้นทางซึ่งจัดไว้เพื่อประโยชน์ในการจราจรสาธารณะทางบก ไม่ว่าในระดับพื้นดิน ใต้หรือเหนือพื้นดิน หรือใต้หรือเหนืออสังหาริมทรัพย์อย่างอื่นนอกจากทางรถไฟ ระบบทางหลวงของสหรัฐอเมริกาที่เรียกว่า อินเตอร์สเตต เป็นระบบทางหลวงที่มียาวรวมทั้งหมดมากที่สุดในโลกโดยมีความยาวทั้งสิ้น 75,376 กม.(2004) ทางหลวงบางเส้นจะเชื่อมต่อระหว่างประเทศเช่น ยูโรเปียนรูท และถนนบางเส้นจะเชื่อมระหว่างเมืองหลวงของรัฐทั้งหมดในประเทศ เช่นใน ออสเตรเลียไฮเวย์ 1 ซึ่งเชื่อมตัวเมืองหลวงของรัฐทั้งหมดรอบประเทศออสเตรเลีย ถนนหลวงที่ยาวที่สุดในโลกคือ ทรานซ์-แคนาดาไฮเวย์ ซึ่งเริ่มจากเมือง วิกตอเรีย ในรัฐบริติชโคลัมเบีย ของฝั่งมหาสมุทรแปซิฟิก ผ่าน 10 รัฐจนถึงเมืองเซนต์จอห์นในรัฐนิวฟันด์แลนด์และแลบราดอร์ทางฝั่งมหาสมุทรแอตแลนติก
การออกแบบทางหลวงจะมีการออกแบบที่แตกต่างกันขึ้นไปขึ้นอยู่กับลักษณะถนน ความกว้างถนน และสภาพการสัญจร ทางหลวงสามารถมีได้ทั้งในลักษณะถนนสองเลน ถนนมีหรือไม่มีไหล่ทาง และผิวถนนของถนนเส้นเดียวกันที่ตำแหน่งต่างกัน จะมีลักษณะไม่เหมือนกันขึ้นอยู่กับหน่วยงานที่เป็นผู้ควบคุมถนนเส้นนั้น
ทางหลวงในประเทศไทยได้รับการควบคุมโดยกรมทางหลวง โดยมีทางหลวงแผ่นดินหมายเลข 4 หรือถนนเพชรเกษม เป็นถนนที่ยาวที่สุดในประเทศไทย เริ่มจากกรุงเทพมหานครถึงด่านพรมแดนจังโหลน อำเภอสะเดา จังหวัดสงขลา ระยะทางรวมทั้งสิ้น 1,274 กิโลเมตร
ประวัติ
เริ่มแรกมนุษย์ใช้ทางเท้า (traces) เดินไปมาหากัน ต่อมาเมื่อรู้จักใช้สัตว์เป็นพาหนะ จึงเปลี่ยนโดยใช้สัตว์ในการขับล้อเลื่อน เริ่มใช้ทางเกวียน ทางสร้างด้วยหินครั้งแรกเมื่อก่อนคริสต์ศักราช 3500 พบใน เมโสโปเตเมีย ซึ่งสร้างด้วยหิน สมัยโรมันรุ่งเรืองชาวโรมันได้สร้างติดต่อระหว่างอาณาจักรต่างๆ ต่อมาเมื่อศตวรรษที่ 18 Tresaquet ชาวฝรั่งเศสได้เริ่มสร้างถนนให้ดีขึ้น โดยใช้หินมาถมเป็นชั้น ๆทำให้ถนนรับน้ำหนักและมีความทนทานมากขึ้น หลังจากนั้น John Macadam ชาวอังกฤษได้นำหินมาเรียงกันเป็นผิวทาง และให้รถม้าวิ่งบดทับให้แน่น ทางลักษณะนี้จึงให้ชื่อว่า Macadam ซึ่งใช้มาจนถึงปัจจุบันนี้ ในสหรัฐอเมริกาการก่อสร้างทางเริ่มจากการปรับปรุงทางเก่าและเก็บค่าผ่านทาง (Turn Pike) ซึ่งอาจจะลงทุนโดยรัฐบาลหรือเอกชน ทางสายแรกสร้างระหว่างฟิลาเดเฟีย และเวอร์จิเนีย ต่อมาการสร้างทางหลวงถูกพัฒนามาเรื่อยๆ เช่น การนำแอสฟัลท์มาใช้ประกอบกับหินหรือมวลรวม ใช้ในลักษณะของ Mixed Inplace and Asphaltic Concrete หรือ ผิวทางคอนกรีตเสริมเหล็กปัจจุบัน และ Prestress Concrete ถูกนำมาใช้กับทางหลวง
แฮแซน แอร์แซนจอนี
แฮแซน แอร์แซนจอนี (29 กรกฎาคม พ.ศ. 2465 – ประมาณเดือนมิถุนายน พ.ศ. 2512) เป็นนักปฏิรูปมูลวิวัติและรัฐมนตรีว่าการกระทรวงเกษตรของอิหร่านระหว่าง พ.ศ. 2504–2506 และเป็นผู้ริเริ่มปฏิรูปที่ดิน ต่อมาพระเจ้าชาห์ โมฮัมหมัด เรซา ปาห์ลาวี ทรงบีบบังคับให้เขาลาออกและตัวพระองค์เองก็ทรงริเริ่มการปฏิวัติขาว
ลิซโซ
เมลิสซา วิเวียน เจฟเฟอร์สัน (Melissa Viviane Jefferson; เกิด 27 เมษายน ค.ศ. 1988) หรือชื่อในวงการคือ ลิซโซ (Lizzo) เป็นนักร้อง-นักแต่งเพลง แร็ปเปอร์ และนักแสดงชาวอเมริกัน ลิซโซเกิดในดีทรอยต์ รัฐมิชิแกน ต่อมาย้ายไปยังเมืองฮิวสตัน รัฐเท็กซัส เธอเริ่มสนใจงานดนตรีก่อนจะย้ายไปยังเมืองมินนีแอโพลิสและทำดนตรีเพลงฮิปฮอป ก่อนจะได้เซ็นสัญญากับไนซ์ไลฟ์เรเคิดดิงคอมปานีและแอตแลนติกเรเคิดส์ ลิซโซออกอัลบั้มสองชุด ได้แก่ ลิซโซแบนเกอส์ (2013) และ บิกเกิร์ลสมอลล์เวิลด์ (2015) และยังออกอีพีแรกกับค่ายเพลงหลัก โคโคนัตออยล์ ซึ่งออกใน ค.ศ. 2016
ลิซโซประสบความสำเร็จในกระแสหลักด้วยการออกอัลบั้มชุดที่สาม คัสไอเลิฟยู ขึ้นถึงอันดับสี่บนบิลบอร์ด 200 อัลบั้มนี้ก่อให้เกิดซิงเกิล "จูซ" และ "เทมโป" เวอร์ชันดีลักซ์ของอัลบั้ม มีซิงเกิล "ทรูธเฮิร์ตส์" ที่ออกใน ค.ศ. 2017 กลายเป็นเพลงไวรอลวิดีโอที่ประสบความสำเร็จระยะเวลานาน (sleeper hit) สองปีหลังจากออกจำหน่าย เพลงขึ้นอันดับหนึ่งบนชาร์ตบิลบอร์ด ฮอต 100 นานเจ็ดสัปดาห์ กลายเป็นเพลงเดี่ยวของแร็ปเปอร์หญิงที่ขึ้นอันดับหนึ่งนานที่สุด ในระหว่างนี้ ซิงเกิลของเธอเมื่อ ค.ศ. 2016 อย่าง "กูดแอสเฮลล์" ยังไต่ชาร์ตขึ้นไปถึงสิบอันดับแรกบนบิลบอร์ด ฮอต 100 และชาร์ตซิงเกิลแห่งสหราชอาณาจักร ลิซโซได้รับการเสนอชื่อเข้าชิงถึงแปดสาขาที่งานประกาศรางวัลแกรมมีครั้งที่ 62 ซึ่งมากกว่าศิลปินใด ๆ ในปีนั้น รวมถึงได้รับการเสนอชื่อเข้าชิงรางวัลใหญ่แต่ละหมวดหมู่ที่เรียกว่า "บิกโฟร์" ท้ายที่สุดก็ได้รับรางวัลอัลบั้มเพลงเออร์เบินร่วมสมัยยอดเยี่ยม, การแสดงเดี่ยวป็อปยอดเยี่ยม จากเพลง "กูดแอสเฮลล์" และการแสดงอาร์แอนด์บีดั้งเดิมยอดเยี่ยม จากเพลง "เจอโรม"
ใน ค.ศ. 2021 ลิซโซออกซิงเกิล "รูเมอส์" ร้องรับเชิญโดยคาร์ดิ บี เปิดตัวในห้าอันดับแรกบนชาร์ตบิลบอร์ด ฮอต 100 อัลบั้มชุดที่สี่ สเปเชียล นำด้วยซิงเกิล "อะเบาต์แดมน์ไทม์" ขึ้นถึงอันดับหนึ่งบนฮอต 100
นอกจากงานดนตรี ลิซโซยังเริ่มงานแสดงโดยพากย์เสียงให้กับภาพยนตร์แอนิเมชันเรื่อง ผจญแดนตุ๊กตามหัศจรรย์ (2019) และปรากฏอยู่ในภาพยนตร์เรื่อง ยั่ว สวย รวย แสบ (2019) นอกจากนั้นเธอยังเป็นพิธีกรรายการเรียลลิตีทางโทรทัศน์ของแอมะซอนไพรม์วิดีโอ ในเรื่อง ลิซโซส์วอตช์เอาต์ฟอร์เดอะบิกเกิร์ล ซึ่งทำให้เธอได้รับรางวัลไพรม์ไทม์เอมมี สาขารายการแนวแข่งขันยอดเยี่ยม ใน ค.ศ. 2019 นิตยสาร ไทม์ ยกให้ลิซโซเป็น "ผู้ให้ความบันเทิงแห่งปี" จากความนิยมที่พุ่งสูงขึ้นและการมีส่วนร่วมทางดนตรีของเธอ นอกจากจะได้รับรางวัลแกรมมีสามครั้งแล้ว เธอยังได้รับรางวัลบิลบอร์ดมิวสิกอะวอดส์, เบตอะวอดส์ และโซลเทรนมิวสิกอะวอดส์อีกสองครั้ง
สถานีรถไฟเอบิซุ (โตเกียว)
สถานีรถไฟเอบิซุ (Ebisu Station (恵比寿駅)) เป็นสถานีรถไฟตั้งอยู่บริเวณย่านเอบิซุ เขตชิบูยะ กรุงโตเกียว บริหารโดยบริษัทรถไฟญี่ปุ่นตะวันออก (เจอาร์ ตะวันออก) และโตเกียวเมโทร
แรกเริ่มสถานีถูกสร้างขึ้นใน ค.ศ. 1901 เพื่อเป็นสถานีขนส่งเบียร์ให้กับโรงงานเบียร์เยบิซุ และเป็นสถานีสำหรับผู้โดยสาร ค.ศ. 1906 ส่วนรถไฟใต้ดินเริ่มเปิดบริการ ค.ศ. 1964
เส้นทาง
สถานีรถไฟเอบิซุมีเส้นทางรถไฟให้บริการ ดังนี้
จิม รัช
เจมส์ รัช (James Rash; เกิด 15 กรกฎาคม พ.ศ. 2514) เป็นนักแสดง นักแสดงตลก และผู้สร้างภาพยนตร์ชาวอเมริกัน เขามีชื่อเสียงจากการรับบทดีน เคร็ก เพลตันในซิทคอมเอ็นบีซีเรื่อง คอมมูนิตี้ (พ.ศ. 2552-2558) ซึ่งเขาได้รับการเสนอชื่อเข้าชิงรางวัลคริติกชอยส์เทเลวิชั่นอวอร์ด สาขานักแสดงสมทบชายยอดเยี่ยมในซีรีส์ตลกในปี พ.ศ. 2555 ในปีเดียวกันนั้น เขาได้รับรางวัลออสการ์สาขาบทภาพยนตร์ดัดแปลงยอดเยี่ยมและได้รับการเสนอชื่อชิงรางวัลลูกโลกทองคำในฐานะหนึ่งในผู้เขียนบทเรื่อง เดอะเดสเซนแดนซ์.
ชีวิตในวัยเด็ก
รัชเกิดที่เมืองชาร์ลอตต์ รัฐนอร์ทแคโรไลนา เมื่อวันที่ 15 กรกฎาคม พ.ศ. 2514 ทั้งเขาและน้องสาวของเขาเป็นบุตรบุญธรรม เขาเข้าเรียนที่โรงเรียนชาร์ลอตต์ละติน หลังจากจบการศึกษา เขาใช้เวลาหนึ่งปีหลังจบการศึกษาที่โรงเรียนลอว์เรนซ์วิล ในเมืองลอว์เรนซ์วิลล์ รัฐนิวเจอร์ซีย์ เขาเป็นสมาชิกคนหนึ่งของเดอะกราวด์ลิงซึ่งเป็นกลุ่มตลกอิมโพรฟที่อยู่ในลอสแองเจลิส
ฮิมิโกะ
ฮิมิโกะ (Himiko; ประสูติ c. ค.ศ. 170–248) หรือ ชิงงิวาโอ (親魏倭王; "กษัตริย์แห่งวะ", "สหายแห่งเวย์") เป็นคนทรงและราชินีแห่งยามาไตโคกุในวาโกกุ (倭国) ชุดพงศาวดารจีนตอนต้นบันทึกความสัมพันธ์เชิงเครื่องบรรณาการระหว่างราชินีฮิมิโกะและอาณาจักรเวย์ (ค.ศ. 200–265) และบันทึกว่า ชาวยาโยอิเลือกเธอเป็นผู้ปกครองหลังการสงครามกว่าทศวรรษระหว่างกษัตริย์แห่งวะ
มีการถกเถียงทางวิชาการอย่างหนักตั้งแต่ยุคเอโดะตอนปลายเกี่ยวกับอัตลักษณ์ของฮิมิโกะและตำแหน่งของนครที่เธอปกครองอยู่ (ยามาไต) โดยมีความคิดเห็นแบ่งออกเป็นระหว่างคีวชูตอนเหนือหรือแคว้นยามาโตะโบราณซึ่งคือคิงกิในปัจจุบัน เคอิจิ อิมามูระ กล่าวว่า "ปัญหายามาไต" (Yamatai controversy) เป็น "การถกเถียงประวัติศาสตร์โบราณที่ยิ่งใหญ่ที่สุดในญี่ปุ่น" มุมมองในปัจจุบันของนักวิชาการระบุว่าร่างของฮิมิโกะอาจถูกฝังอยู่ที่ฮาชิฮากะโคฟุงในจังหวัดนาระ
หลี่ ไป๋
หลี่ ไป๋ (Li Bai) (ค.ศ. 701-762) เป็นกวีจีนที่ยิ่งใหญ่แห่งราชวงศ์ถัง ได้รับยกย่องเป็น กวีผู้ยิ่งใหญ่ หนึ่งในสองคนเท่าที่ปรากฏในประวัติศาสตร์งานประพันธ์ของจีน เคียงคู่กันกับชื่อของตู้ฝู่ บทกวีของหลี่ไป๋ได้รับอิทธิพลจากจินตภาพของเต๋า และการนิยมชมชอบการดื่มสุรา เช่นเดียวกับ ตู้ฝู่ เขาเป็นหนึ่งในแปดของ แปดอมตะไหสุรา (飲中八仙, Eight Immortals of the Wine Cup) ซึ่งปรากฏชื่ออยู่ในงานกวีของตู้ฝู่ หลี่ไป๋ได้ใช้เวลาส่วนใหญ่ในชีวิตไปกับการท่องเที่ยว ในกรณีของเขาเนื่องจากมีฐานะดีจึงสามารถท่องเที่ยวได้ ไม่ใช่เพราะว่าความยากจนจึงต้องท่องเที่ยวไปในที่ต่าง ๆ หลี่ไป๋เคยเล่าว่าครั้งหนึ่ง เขาได้ตกจากเรือลงไปในแม่น้ำแยงซี ขณะกำลังเมาและพยายามจะไขว่คว้าพระจันทร์
งานกวีนิพนธ์ของหลี่ไป๋ยังคงอยู่มาจนถึงปัจจุบันมากกว่า 1,100 ชิ้น มีการแปลบทกวีของเขาไปเป็นภาษาตะวันตกครั้งแรกในปี พ.ศ. 2405 โดย มาร์ควิส ดีเฮอร์วีย์ เดอ แซงต์เดนีส์ ในหนังสือ Poésies de l'Époque des Thang และต่อมาในปี พ.ศ. 2444 งานกวีนิพนธ์ของหลี่ไป๋ก็เป็นที่รู้จักกว้างขวางในแวดวงวรรณกรรมตะวันตก เมื่อสำนักพิมพ์ Herbert Allen Giles พิมพ์เผยแพร่ผลงานเรื่อง "ประวัติศาสตร์วรรณคดีจีน" (History of Chinese Literature)
ประวัติ
หลี่ไป๋เป็นลูกพ่อค้าที่ร่ำรวย สถานที่เกิดยังไม่ทราบแน่ชัด จากการสันนิษฐานน่าจะอยู่ใน Suiye ในเอเชียกลาง (ปัจจุบันอยู่ที่ Tokmak, คีร์กีซสถาน) เมื่ออายุได้ 5 ขวบ ครอบครัวของเขาย้ายมาที่เจียงหยู ใกล้กับเมืองเฉิงตูในมณฑลเสฉวน เขาได้รับอิทธิพลทางความคิดจากปรัชญาจีนขงจื้อและเต๋า แต่เนื่องจากมรดกที่มากมายของครอบครัวของเขา ไม่ได้ช่วยให้เขาได้รับโอกาสเหมาะในการเป็นขุนนางในราชวงศ์ถัง แม้ว่าเขาจะเคยคิดจะเป็นขุนนางแต่ก็ไม่เคยไปสอบเข้ารับตำแหน่ง เขากลับเริ่มเดินทางท่องเที่ยวไปทั่วจีนเมื่ออายุ 25 ปี่ แสดงให้เห็นว่าเขาเป็นคนรักอิสระ ไม่เหมือนสุภาพบุรุษในลัทธิขงจื้อทั่วไป ด้วยบุคคลิกนี้ทำให้เขาเป็นที่เลื่อมใสจากทั้งขุนนางและคนทั่วไป กระทั่งได้รับการแนะนำถึงจักรพรรรดิถังสวนจงในราวปี ค.ศ. 742 เขาได้เข้าสู่ Hanlin Academy ซึ่งขึ้นตรงปราชญ์ผู้รับใช้จักรพรรรดิ หลี่ไป๋อยู่ในฐานะกวีในราชสำนักได้ไม่ถึง 2 ปีก็ถูกไล่ออกโดยเหตุอันไม่ควร หลังจากนั้นหลี่ไป๋ก็เดินทางท่องเที่ยวไปทั่วแผ่นดินจีนโดยมิได้ตั้งรกรากที่ไหนอีกเลยตลอดชั่วชีวิต
เขาได้พบกับตู้ฝู่ ในฤดูใบไม้ร่วงของปี ค.ศ. 744 และอีกครั้งในปีถัดมา พวกเขาไม่ได้พบกันอีกเลยหลังจากนั้น แต่ตู้ฝู่ก็ยังให้ความสำคัญต่อมิตรภาพของพวกเขาเสมอ (บทกวีของตู้ฝู่หลายบทได้เกี่ยวข้องกับหลี่ไป๋ ในขณะที่หลี่ไป๋เขียนถึงตู้ฝู่เพียงบทเดียว) ในช่วงของ กบฏอันลู่ซัน เขาได้ให้เงินช่วยเหลือกบฏต่อจักรพรรดิ (ไม่เป็นที่ทราบแน่ชัดว่าทำไปเพื่อสาเหตุใด) ความล้มเหลวในการก่อกบฏส่งผลให้เขาถูกเนรเทศเป็นครั้งที่สองไปสู่ Yelang แต่เขาได้รับการให้อภัยโทษก่อนสิ้นสุดการเนรเทศ
หลี่ไป๋เสียชีวิตใน Dangtu (ปัจจุบันคือ Anhui) ส่วนใหญ่เชื่อว่าเขาเสียชีวิตเพราะไล่จับเงาจันทร์ในแม่น้ำ ฝ่ายหนึ่งเชื่อว่าเพราะพิษตะกั่วเนื่องจากการดื่มยาอายุวัฒนะ ส่วน อีกฝ่ายหนึ่งเชื่อว่าเป็นเพราะพิษสุรา
บทกวี
หลี่ไป๋ได้เขียนมากกว่า 1,000 บทกวี และมีชื่อเสียงที่สุดในบทกวีแบบ (yue fu, 乐府) ซึ่งมีความชัดเจนและมหัศจรรย์ งานของเขาได้รับแนวคิดของเต๋า ส่งเสริมและปรับปรุงแนวคิดของเต๋า
หนึ่งในบทกวีที่มีชื่อเสียงของหลี่ไป๋ ดื่มเดียวดายใต้เงาจันทร์ (Drinking Alone under the Moon) แสดงออกถึงจิตวิญญาณของธรรมชาติ
- Drinking Alone Under The Moon -   - Li Bai -
Among the flowers from a pot of wine
I drink alone beneath the bright moonshine.
I raise my cup to invite the moon, who blends
Her light with my shadow and we're three friends.
The moon does not know how to drink her share;
In vain my shadow follows me here and there.
I sing the moon to linger with my song;
My shadow disperses as I dance along.
Sober, we three remain cheerful and gay;
Drunken, we part and each goes his way.
Our friendship will outshine all earthly love;
Next time we'll meet beyond the stars above.
-ร่ำเมรัย ใต้เงาจันทร์-
* เหล้าหนึ่งไห..ในกลาง..หว่างไม้ดอก
ข้าฯยกจอก..บอกจันทร์..อำพันฉาย
ร่ำดื่มอยู่..ผู้เดียว..อย่างเปลี่ยวดาย
จันทร์-เงา-กาย..คล้ายเหมือน..เพื่อนสามคน
แต่พระจันทร์..นั้นไซ้ร..ไม่ดื่มเหล้า
ข้าฯถูกเงา..เฝ้าตาม..ท่ามทุกหน
เกาะกลุ่มกัน..ก่อนกาล..จะผ่านวน
แสงจันทร์นวล..ยวนตา..ข้าฯขานขับ
เงาขยับ..รับครา..ข้าฯพริ้วไหว
สามสรวลเส..เฮฮา..มิลาไกล
และจากลา..คลาไคล..ในยามเมา
มิตรภาพ..ซาบซึ้ง..ตราตรึงจิต
จะแนบชิด..สนิทใน..ไม่อับเฉา
เมื่อห้วงกาล..ผ่านไป..ไม่นานเนา-
จนพวกเรา..พบพาน..ณ ธารดารา....ฯ
แหล่งข้อมูลอื่น
701762
วัดศรีดอนคำ
วัดศรีดอนคำ หรือ วัดพระธาตุศรีดอนคำ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยอ้อ อำเภอลอง จังหวัดแพร่
วัดศรีดอนคำ หรือที่ชาวบ้านเรียกว่า วัดห้วยอ้อ เนื่องจากภายในวัดมีพระธาตุห้วยอ้อหรือพระธาตุศรีดอนคำซึ่งเป็นพระธาตุเก่าแก่ เชื่อกันว่าภายในบรรจุพระบรมสารีริกธาตุของพระพุทธเจ้า พระธาตุสร้างเมื่อคราวพระนางจามเทวีเสด็จจากเมืองละโว้ไปเมืองหริภุญชัยและผ่านบริเวณที่ตั้งพระธาตุจึงได้สร้างพระธาตุขึ้นเมื่อประมาณ พ.ศ. 1078 และบรรจุพระสารีริกธาตุส่วนพระอุระไว้ เมื่อ พ.ศ. 2198 ในสมัยพระยาจอมหัวคำเป็นเจ้าเมืองลอง พระมหาเถรจากวัดดอนชัยเมืองแพร่ ขออนุญาตบูรณปฏิสังขรณ์พระธาตุ และ พ.ศ. 2198 พระยานครลำปางและพระยานครแพร่ได้ร่วมกันบูรณะพระธาตุ จากข้อมูลของสำนักงานพระพุทธศาสนาแห่งชาติ ระบุว่าตั้งวัดเมื่อ พ.ศ. 2162	ได้รับพระราชทานวิสุงคามสีมาเมื่อ พ.ศ. 2477
พระธาตุศรีดอนคำเป็นเจดีย์ทรงแปดเหลี่ยม ฐานล่างเป็นฐานเขียงสูงรับฐานบัวลูกแก้วอกไก่ ถัดขึ้นไปเป็นชั้นบัวถลาแปดเหลี่ยม รองรับองค์ระฆัง ซึ่งมีลักษณะแปดเหลี่ยมเช่นกัน ถัดไปเป็นบัลลังค์ ปล้องไฉนและปลียอด วัดยังมี พระเจ้าพร้าโต้ พระพุทธรูปศิลปะพม่า มีความสูง 3 เมตร หน้าตักกว้าง 1.5 เมตร ปัจจุบันกรมศิลปากรได้ขึ้นทะเบียนไว้แล้ว และทางวัดได้สร้างศาลาให้ประดิษฐาน นอกจากนี้ในพิพิธภัณฑ์ยังมีพระไม้ขนาดเล็ก ที่สร้างด้วยมีดอีกจำนวน 1,000 องค์
เด็กเสเพล (ภาพยนตร์ปี พ.ศ. 2539)
เด็กเสเพล (Dangerous Years) เป็นภาพยนตร์ไทยแนวดรามาจากค่ายไฟว์สตาร์โปรดักชั่น กำกับโดย นพพร วาทิน สร้างจากนวนิยายของ ฉัตรชัย วิเศษสุวรรณภูมิ หรือที่รู้จักในชื่อ พนมเทียน ศิลปินแห่งชาติ ที่ได้รับการดัดแปลงเป็นภาพยนตร์ครั้งแรกในปี พ.ศ. 2503 ภาพยนตร์เรื่องนี้เล่าถึงวัยรุ่นที่หลงเดินทางเข้าสู่ชีวิตแห่งอาชญากรรม เข้าฉายเมื่อวันที่ 21 สิงหาคม พ.ศ. 2539 และได้ถูกสร้างใหม่เป็นละครโทรทัศน์ในชื่อเดียวกันในปี พ.ศ. 2563
เนื้อเรื่อง
ที่หมู่บ้านชายแดน เกิดความรุนแรงขึ้นระหว่าง กองทัพไทย กับ ขบวนการ คอมมิวนิสต์ ระหว่างการต่อสู้ ภรรยาของศักดิ์ถูกฆ่าตาย อย่างไรก็ตาม ลูกชายของเขาหายตัวไป
ทินหรือสันต์ ลูกชายของศักดิ์เติบโตมาในสภาพยากจนข้นแค้นและกลายเป็นส่วนหนึ่งของแก๊งโจร อยู่มาวันหนึ่ง ทิน ทำร้ายผู้หญิงและขโมยกระเป๋าเงินของเธอ เขาหลบตำรวจโดยซ่อนตัวอยู่ในโรงเรียนที่ศักดิ์สอนอยู่ จากจุดนั้น ศักดิ์พยายามเกลี้ยกล่อมทินว่าชีวิตของอาชญากรไม่ใช่สิ่งที่เขาควรจะเป็น
ผลตอบรับ
วินรวีร์ ใหญ่เสมอ คว้ารางวัลนักแสดงนำชายยอดเยี่ยมจากงานประกาศ รางวัลภาพยนตร์แห่งชาติ สุพรรณหงส์ ครั้งที่ 6 ซึ่งจัดขึ้นเมื่อเดือนเมษายน ปี พ.ศ. 2540 โดยภาพยนตร์ยังได้รับอีก 2 รางวัลคือ ถ่ายภาพยอดเยี่ยม โดยคุณ ปรีชา ชื่นชม และ บันทึกเสียงยอดเยี่ยม โดย ห้องบันทึกเสียงรามอินทรา
ลีโอนาร์โด
ลีโอนาร์โด สามารถหมายถึง
ตลาดหลักทรัพย์ เอ็ม เอ ไอ
ตลาดหลักทรัพย์ เอ็ม เอ ไอ (Market for Alternative Investment - MAI) เป็นตลาดหลักทรัพย์แห่งที่สองของประเทศไทย ก่อตั้งเมื่อวันที่ 21 มิถุนายน พ.ศ. 2542 และเปิดทำการซื้อขายวันแรกเมื่อวันที่ 17 กันยายน พ.ศ. 2544 มีจุดประสงค์การทำงานโดยทั่วไป เหมือนกับ ตลาดหลักทรัพย์แห่งประเทศไทย หรือ The Stock Exchange of (Thailand) (SET) คือ ทำหน้าที่เป็นตลาดทุน เพื่อให้กิจการต่างๆ สามารถระดมเงินทุนเพิ่มเติมจากสาธารณะได้ แต่ตลาดใหม่นี้ จะเน้นไปที่กิจการขนาดกลางและขนาดย่อม (เอสเอ็มอี - SME) และกิจการเกี่ยวกับนวัตกรรม โดยได้ผ่อนผันหลักเกณฑ์ต่าง ๆ ลง เช่น ทุนชำระแล้วขั้นต่ำของหลักทรัพย์ในตลาดหลัก คือ 200 ล้านบาท ในขณะที่ขั้นต่ำของตลาดใหม่ ลดลงเป็น 40 ล้านบาท เป็นต้น เพื่อเปิดโอกาสให้กิจการขนาดเล็ก ที่ไม่สามารถเข้าตลาดหลักทรัพย์แห่งประเทศไทยได้ ได้มีหนทางในการระดมทุน รวมทั้งสนับสนุนอุตสาหกรรมการร่วมลงทุน (venture capital) เพื่อเพิ่มจำนวนบริษัทจดทะเบียนในตลาดหลักทรัพย์
ผู้จัดการตลาดหลักทรัพย์คนปัจจุบันคือ ประพันธ์ เจริญประวัติ (ตั้งแต่ มีนาคม พ.ศ. 2557)
กีฬายกน้ำหนักในกีฬาแห่งชาติ ครั้งที่ 47
กีฬายกน้ำหนักในกีฬาแห่งชาติ ครั้งที่ 47 เป็นการแข่งขันกีฬายกน้ำหนักที่จัดขึ้นในจังหวัดศรีสะเกษ กำหนดแข่งขันระหว่างวันที่ 20–24 มีนาคม พ.ศ. 2565 โดยได้จัดขึ้นที่หอประชุมโรงเรียนเทศบาล 7 บ้านหนองตะมะพันทาโนนกอง (ธนาคารกรุงเทพ 2) ในครั้งนี้จะมีการแข่งขันทั้งหมด 20 รายการ ซึ่งมีการชิงชัยเหรียญรางวัลรวมทั้งสิ้น 180 เหรียญ (ชาย 90 เหรียญและหญิง 90 เหรียญ)
รายชื่อโรงเรียนในจังหวัดเพชรบุรี
ภาพรวม
จังหวัดเพชรบุรีมีโรงเรียนทั้งหมด 277 โรงเรียน โดยแบ่งตามสังกัดและอำเภอที่ตั้งดังนี้
สำนักงานคณะกรรมการการศึกษาขั้นพื้นฐาน
จังหวัดเพชรบุรีมีโรงเรียนสังกัด สพฐ. จำนวน 240 โรงเรียน โดยแบ่งเป็นโรงเรียนมัธยมศึกษาสังกัดสำนักงานเขตพื้นที่การศึกษามัธยมศึกษาเพชรบุรี (สพม.เพชรบุรี) จำนวน 22 โรงเรียน โรงเรียนสังกัดสำนักงานเขตพื้นที่การศึกษาประถมศึกษาเพชรบุรีทั้ง 2 เขตจำนวน 216 โรงเรียน และโรงเรียนสังกัดสำนักบริหารงานการศึกษาพิเศษ 2 โรงเรียน
เขตพื้นที่การศึกษาประถมศึกษาของจังหวัดเพชรบุรีแบ่งดังนี้
สำนักงานเขตพื้นที่การศึกษามัธยมศึกษาเพชรบุรี
จังหวัดเพชรบุรีอยู่ในเขตพื้นที่การศึกษามัธยมศึกษาเพชรบุรี และมีโรงเรียนในสังกัดจำนวน 22 โรงเรียน โดยแบ่งเป็น 4 สหวิทยาเขตได้แก่
สำนักงานเขตพื้นที่การศึกษาประถมศึกษาเพชรบุรีเขต 1
สพป.เพชรบุรี เขต 1 มีพื้นที่ครอบคลุม 4 อำเภอทางตอนเหนือของจังหวัด ได้แก่อำเภอเมืองเพชรบุรี อำเภอเขาย้อย อำเภอบ้านแหลม และอำเภอหนองหญ้าปล้อง มีโรงเรียนในความรับผิดชอบจำนวน 93 โรงเรียน โดยแบ่งเป็นอำเภอเมืองเพชรบุรี 34 โรงเรียน อำเภอบ้านแหลม 26 โรงเรียน อำเภอเขาย้อย 19 โรงเรียน และอำเภอหนองหญ้าปล้อง 14 โรงเรียน
สำนักงานเขตพื้นที่การศึกษาประถมศึกษาเพชรบุรีเขต 2
สพป.เพชรบุรี เขต 2 มีพื้นที่ครอบคลุม 4 อำเภอทางตอนกลางและตอนล่างของจังหวัด ได้แก่อำเภอแก่งกระจาน อำเภอชะอำ อำเภอท่ายาง และอำเภอบ้านลาด มีโรงเรียนในความรับผิดชอบจำนวน 123 โรงเรียน โดยแบ่งเป็นอำเภอท่ายาง 44 โรงเรียน อำเภอบ้านลาด 29 โรงเรียน อำเภอชะอำ 26 โรงเรียน และอำเภอแก่งกระจาน 24 โรงเรียน
สำนักบริหารงานการศึกษาพิเศษ
จังหวัดเพชรบุรีมีโรงเรียนสังกัดสำนักบริหารงานการศึกษาพิเศษ 2 โรงเรียน ได้แก่
องค์กรปกครองส่วนท้องถิ่น
จังหวัดเพชรบุรีมีโรงเรียนสังกัดองค์กรปกครองส่วนท้องถิ่น 14 โรงเรียน องค์กรปกครองส่วนท้องถิ่นที่มีโรงเรียนในความรับผิดชอบได้แก่เทศบาลเมืองชะอำ (9 โรงเรียน) เทศบาลเมืองเพชรบุรี (4 โรงเรียน) และเทศบาลตำบลบ้านแหลม (1 โรงเรียน)
สำนักงานคณะกรรมการการศึกษาเอกชน
โรงเรียนเอกชนในจังหวัดเพชรบุรีซึ่งสังกัดสำนักงานคณะกรรมการการศึกษาเอกชนมีจำนวน 22 โรงเรียน
สูตรคูณ
ในคณิตศาสตร์ สูตรคูณ เป็นสูตรคณิตศาสตร์ซึ่งใช้เพื่อแสดงวิธีคูณเลขตามระบบพีชคณิต
รายชื่อโรงเรียนในจังหวัดเพชรบุรี
โรงเรียนสาธิตมหาวิทยาลัยในกำกับสำนักงานคณะกรรมการการอุดมศึกษา
จังหวัดเพชรบุรีมีโรงเรียนสาธิต 1 โรงเรียนได้แก่โรงเรียนสาธิตมหาวิทยาลัยราชภัฏเพชรบุรี สังกัดมหาวิทยาลัยราชภัฏเพชรบุรี ตั้งอยู่ที่ตำบลนาวุ้ง อำเภอเมืองเพชรบุรี เปิดสอนในระดับมัธยมศึกษา
สูตรคูณ
ในเลขคณิตพื้นฐาน
สูตรคูณเป็นตารางกริดที่หัวแถวและคอลัมน์เป็นเลขที่จะนำมาคูณ และตัวเลขในแต่ละช่องคือผลคูณดังกล่าว
รายชื่อโรงเรียนในจังหวัดเพชรบุรี
อำเภอเมืองเพชรบุรี
อำเภอเมืองเพชรบุรีมี 59 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาเพชรบุรีเขต 1 จำนวน 34 โรงเรียน สังกัดสำนักงานคณะกรรมการการศึกษาเอกชน 14 โรงเรียน สังกัดสำนักงานเขตพื้นที่การศึกษามัธยมศึกษาเขต 10 จำนวน 6 โรงเรียน สังกัดเทศบาลเมืองเพชรบุรี 4 โรงเรียน และสังกัดมหาวิทยาลัยราชภัฏเพชรบุรี 1 โรงเรียน
สูตรคูณ
ในเลขคณิตพื้นฐาน
จากตาราง ค่าของ 3 × 6 หาได้จากช่องที่ 3 กับ 6 ตัดกัน ได้คำตอบเป็น 18
รายชื่อโรงเรียนในจังหวัดเพชรบุรี
อำเภอแก่งกระจาน
อำเภอแก่งกระจานมี 26 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาเพชรบุรีเขต 2 จำนวน 24 โรงเรียน และสังกัดสำนักงานเขตพื้นที่การศึกษามัธยมศึกษาเขต 10 จำนวน 2 โรงเรียน
สูตรคูณ
การนำไปใช้ทั่วไป
โดยปกติแล้ว ใช้สูตรคูณเป็นคอลัมน์เพื่อให้จดจำง่ายตามรูปแบบดังนี้
รายชื่อโรงเรียนในจังหวัดเพชรบุรี
อำเภอเขาย้อย
อำเภอเขาย้อยมี 23 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาเพชรบุรีเขต 1 จำนวน 19 โรงเรียน สังกัดสำนักงานเขตพื้นที่การศึกษามัธยมศึกษาเขต 10 จำนวน 2 โรงเรียน และสังกัดสำนักงานคณะกรรมการการศึกษาเอกชน 2 โรงเรียน
สูตรคูณ
รูปแบบที่ปรากฏในตารางคูณ
ตัวอย่างสำหรับสูตรคูณแม่ 6 2 × 6 = 12 4 × 6 = 24  6 × 6 = 36  8 × 6 = 48 10 × 6 = 60
รายชื่อโรงเรียนในจังหวัดเพชรบุรี
อำเภอชะอำ
อำเภอชะอำมี 45 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาเพชรบุรีเขต 2 จำนวน 26 โรงเรียน สังกัดเทศบาลเมืองชะอำ 9 โรงเรียน สังกัดสำนักงานเขตพื้นที่การศึกษามัธยมศึกษาเขต 10 จำนวน 4 โรงเรียน สังกัดสำนักงานคณะกรรมการการศึกษาเอกชน 4 โรงเรียน และสังกัดสำนักบริหารงานการศึกษาพิเศษ 2 โรงเรียน
สูตรคูณ
รูปแบบที่ปรากฏในตารางคูณ
ในรูปทั่วไป ตัวเลข × 6 = ครึ่งหนึ่งของตัวเลขคูณสิบ + ตัวเลข
1 × 6 = 05 + 1 =  6  2 × 6 = 10 +  2 = 12  3 × 6 = 15 +  3 = 18  4 × 6 = 20 +  4 = 24  5 × 6 = 25 +  5 = 30  6 × 6 = 30 +  6 = 36  7 × 6 = 35 +  7 = 42  8 × 6 = 40 +  8 = 48  9 × 6 = 45 +  9 = 54 10 × 6 = 50 + 10 = 60
รายชื่อโรงเรียนในจังหวัดเพชรบุรี
อำเภอบ้านลาด
อำเภอบ้านลาดมี 30 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาเพชรบุรีเขต 2 จำนวน 29 โรงเรียน และสังกัดสำนักงานเขตพื้นที่การศึกษามัธยมศึกษาเขต 10 จำนวน 1 โรงเรียน
อำเภอบ้านแหลม
อำเภอบ้านแหลมมี 32 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาเพชรบุรีเขต 1 จำนวน 26 โรงเรียน สังกัดสำนักงานเขตพื้นที่การศึกษามัธยมศึกษาเขต 10 จำนวน 3 โรงเรียน สังกัดสำนักงานคณะกรรมการการศึกษาเอกชน 2 โรงเรียน และสังกัดเทศบาลตำบลบ้านแหลม 1 โรงเรียน
อำเภอหนองหญ้าปล้อง
อำเภอหนองหญ้าปล้องมี 15 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาเพชรบุรีเขต 1 จำนวน 14 โรงเรียน และสังกัดสำนักงานเขตพื้นที่การศึกษามัธยมศึกษาเขต 10 จำนวน 1 โรงเรียน
คาร์ล แบร์รี ชาร์เพลส
คาร์ล แบร์รี ชาร์เพลส (Karl Barry Sharpless; เกิด 28 เมษายน ค.ศ. 1941) เป็นนักเคมีชาวอเมริกันผู้ได้รับรางวัลโนเบลสาขาเคมีสองครั้ง มีผลงานเด่นด้านการสังเคราะห์แบบเลือกอิแนนชิโอเมอร์และเคมีคลิก
ชาร์เพลสได้รับรางวัลโนเบลสาขาเคมี "สำหรับผลงานว่าด้วยปฏิกิริยาออกซิเดชัน ที่มีตัวเร่งปฏิกิริยาไครัล" ใน ค.ศ. 2001 โดยได้รับรางวัลกึ่งหนึ่ง (อีกกึ่งหนึ่งมอบให้แก่วิลเลียม สแตนดิช โนลส์และเรียวจิ โนโยริ "สำหรับผลงานว่าด้วยปฏิกิริยาไฮโดรจีเนชันที่มีตัวเร่งปฏิกิริยาไครัล") และได้รับรางวัลในสาขาเดียวกันอีกครั้งใน ค.ศ. 2022 ร่วมกับแคโรลีน เบอร์ทอซซีและม็อตเติน พี. เมิลดัล "สำหรับการพัฒนาเคมีคลิกและเคมีไบโอออร์โทโกนอล"
ชีวิตวัยเด็กและการศึกษา
ชาร์เพลสเกิดเมื่อวันที่ 28 เมษายน ค.ศ. 1941 ในนครฟิลาเดลเฟีย รัฐเพนซิลเวเนีย เขาใช้ชีวิตวัยเด็กในช่วงฤดูร้อนที่บ้านพักตากอากาศของครอบครัวริมแม่น้ำแมนัสกวานในรัฐนิวเจอร์ซีย์ ที่ซึ่งทำให้เขาสนใจการตกปลาเป็นงานอดิเรกนับตั้งแต่นั้น ชาร์เพลสจบการศึกษาจากโรงเรียนเฟรนส์เซนทรัลใน ค.ศ. 1959 และเข้าศึกษาต่อที่วิทยาลัยดาร์ตมัธจนจบศิลปศาสตรบัณฑิตใน ค.ศ. 1963 แต่เดิมชาร์เพลสตั้งใจจะเข้าศึกษาคณะแพทยศาสตร์ แต่อาจารย์ที่ปรึกษาโน้มน้าวให้เขาเรียนเคมีต่อหลังจบปริญญาตรี ชาร์เพลสจบการศึกษาระดับปริญญาเอกด้านเคมีอินทรีย์จากมหาวิทยาลัยสแตนฟอร์ดใน ค.ศ. 1968 โดยมีอาจารย์ที่ปรึกษาได้แก่ยูจีน แวน ทาเมเลน เขาทำงานวิจัยหลังปริญญาเอกด้านเคมีโลหอินทรีย์กับเจมส์ พี. คอลล์แมนที่สแตนฟอร์ดจนถึง ค.ศ. 1969 ก่อนจะย้ายไปมหาวิทยาลัยฮาร์วาร์ดเพื่อศึกษาด้านวิทยาเอนไซม์ในกลุ่มปฏิบัติการของค็อนราท เอ. บล็อค ระหว่าง ค.ศ. 1969 และ 1970
ผลงานวิชาการ
ชาร์เพลสดำรงตำแหน่งศาสตราจารย์ที่สถาบันเทคโนโลยีแมสซาชูเซตส์ (ค.ศ. 1970–1977 และ 1980–1990) และมหาวิทยาลัยสแตนฟอร์ด (ค.ศ. 1977–1980) ขณะประจำอยู่ที่สแตนฟอร์ดเขาค้นพบปฏิกิริยาอีพอกซิเดชันชาร์เพลส (Sharpless epoxidation) ในการสังเคราะห์ (+)-disparlure ซึ่งเป็นฟีโรโมนของผีเสื้อยิปซี (gypsy moth) และเขายังคงใช้ปฏิกิริยานี้ในงานวิจัยของเขาหลังจากกลับไปประจำที่เอ็มไอที ชาร์เพลสดำรงตำแหน่งศาสตราจารย์ดับเบิลยู. เอ็ม. เค็กที่ศูนย์วิจัยสคริปส์ (Scripps Research) ตั้งแต่ ค.ศ. 1990
งานวิจัย
ชาร์เพลสพัฒนาปฏิกิริยาออกซิเดชันแบบคัดเลือกสเตอริโอเคมี และได้แสดงให้เห็นว่าตัวยับยั้งปฏิกิริยาที่มีความไวระดับเฟมโตโมลาร์ (10-15 โมลต่อลิตร) สามารถสังเคราะห์ได้โดยใช้เอนไซม์แอซิติลโคลีเนสเทอเรส (acetylcholinesterase) โดยเริ่มต้นจากเอไซด์และแอลไคน์ ปฏิกิริยาเคมีที่เขาค้นพบช่วยให้การสังเคราะห์สารประกอบอินทรีย์แบบอสมมาตรเป็นไปได้ง่ายขึ้นอย่างมาก
ใน ค.ศ. 2001 เขาได้รับรางวัลโนเบลสาขาเคมีกึ่งหนึ่งสำหรับผลงานปฏิกิริยาออกซิเดชันที่มีตัวเร่งปฏิกิริยาไครัล ได้แก่ปฏิกิริยาอีพอกซิเดชันชาร์เพลส ปฏิกิริยาไดไฮดรอกซิเลชันชาร์เพลส (Sharpless asymmetric dihydroxylation) และปฏิกิริยาออกซิเอมิเนชันชาร์เพลส (Sharpless oxyamination) อีกกึ่งหนึ่งมอบให้แก่วิลเลียม เอส. โนลส์และเรียวจิ โนโยริสำหรับผลงานไฮโดรจีเนชันที่มีตัวเร่งปฏิกิริยาไครัล
ชาร์เพลสคิดค้นวลี "เคมีคลิก" (click chemistry) ใน ค.ศ. 1998 และชาร์เพลสและนักศึกษาของเขาอีกสองคนที่ศูนย์วิจัยสคริปส์ได้แก่ฮาร์ทมุท ค็อลพ์และเอ็ม. จี. ฟินน์ได้อธิบายรายละเอียดเกี่ยวกับเคมีคลิกในผลงานตีพิมพ์ ค.ศ. 2001 ซึ่งประกอบไปด้วยปฏิกิริยาที่จำเพาะผลิตภัณฑ์และคายความร้อนซึ่งเกิดขึ้นในสภาวะที่ไม่รุนแรง ปฏิกิริยาในกลุ่มนี้ที่ประสบความสำเร็จมากที่สุดได้แก่ปฏิกิริยาเอไซด์–แอลไคน์ไซโคลแอดดิชันฮูสเก็น (Azide–alkyne Huisgen cycloaddition) เพื่อสังเคราะห์ 1,2,3-ไตรอาโซล
รางวัลเชิดชูเกียรติ
ชาร์เพลสได้รับรางวัลโนเบลสองครั้งในสาขาเคมีใน ค.ศ. 2001 สำหรับผลงานปฏิกิริยาออกซิเดชันโดยมีตัวเร่งปฏิกิริยาไครัลและใน ค.ศ. 2022 สำหรับผลงาน "เคมีคลิก"
ใน ค.ศ. 2019 ชาร์เพลสได้รับรางวัลเหรียญพรีสต์ลีย์ซึ่งเป็นรางวัลสูงสุดของสมาคมเคมีแห่งสหรัฐสำหรับ “การคิดค้นปฏิกิริยาออกซิเดชันแบบอสมมาตร แนวคิดเคมีคลิก และการพัฒนาปฏิกิริยาไซโคลแอดดิชันระหว่างเอไซด์และอะเซทิลีนโดยใช้ทองแดงเร่งปฏิกิริยา”
เขาดำรงตำแหน่งศาสตราจารย์เกียรติคุณประจำมหาวิทยาลัยคีวชู และได้รับปริญญาดุษฎีบัณฑิตกิตติมศักดิ์จากราชสถาบันเทคโนโลยีคอเทฮอ (ค.ศ. 1995) มหาวิทยาลัยเทคนิคมิวนิก (ค.ศ. 1995) มหาวิทยาลัยคาทอลิกลูแว็ง (ค.ศ. 1996) และมหาวิทยาลัยเวสลียัน (ค.ศ. 1999)
ชีวิตส่วนตัว
ชาร์เพลสสมรสกับแจน ดิวเซอร์ใน ค.ศ. 1965 และมีบุตรด้วยกันสามคน ตาของเขาบอดข้างหนึ่งหลังจากประสบอุบัติเหตุในห้องปฏิบัติการใน ค.ศ. 1970 ระหว่างที่เขาเป็นผู้ช่วยศาสตราจารย์ที่สถาบันเทคโนโลยีแมสซาชูเซตส์ โดยหลอดแก้วบางสำหรับการวิเคราะห์นิวเคลียร์แมกเนติกเรโซแนนซ์สเปกโตรสโกปีระเบิด หลังจากอุบัติเหตุครั้งนั้น ชาร์เพลสเน้นย้ำอยู่เสมอว่า "ไม่มีข้ออ้างใด ๆ เลยที่จะไม่สวมแว่นนิรภัยในห้องปฏิบัติการ”
เอ็มสเฟียร์
เอ็มสเฟียร์ (Emsphere, เขียนในรูปแบบ EMSPHERE) เป็นโครงการพัฒนาพื้นที่พาณิชยกรรมแบบประสมในกลุ่มดิ เอ็มดิสทริค บริหารงานโดยกลุ่มเดอะมอลล์ โดยเน้นกลุ่มลูกค้าคนรุ่นใหม่ที่มีกำลังซื้อสูง กำหนดเปิดให้บริการบางส่วนในวันที่ 1 ธันวาคม พ.ศ. 2566 และส่วนของยูโอบีไลฟ์เปิดให้บริการภายในปี พ.ศ. 2567
ประวัติ
เอ็มสเฟียร์ เป็นโครงการพัฒนาพื้นที่พาณิชยกรรมแบบประสมแห่งที่สามในกลุ่มดิ เอ็มดิสทริค ซึ่งบริหารงานโดย บริษัท ซิตี้มอลล์ กรุ๊ป จำกัด ในกลุ่มเดอะมอลล์ สร้างบนที่ดินขนาดประมาณ 50 ไร่ ซึ่งเดิมเป็นโรงภาพยนตร์วอชิงตัน และวอชิงตันสแควร์ ริมถนนสุขุมวิท ติดกับแยกตัดซอยสุขุมวิท 31 (สวัสดี) ในพื้นที่แขวงคลองตัน เขตคลองเตย กรุงเทพมหานคร
เมื่อสวนสนุกหมดสัญญาเช่า กลุ่มเดอะมอลล์จึงเริ่มการก่อสร้างเอ็มสเฟียร์ และต่อมาได้มีงานเปิดตัวครั้งที่สอง "ดิ เอ็มดิสทริค, เดอะ พัลส์ ออฟ แบงค็อก" ในวันที่ 5 ตุลาคม พ.ศ. 2565 ณ ห้องเพลนนารีฮอลล์ ศูนย์การประชุมแห่งชาติสิริกิติ์ โดยเอ็มสเฟียร์กำหนดเปิดให้บริการในเดือนธันวาคม พ.ศ. 2566
การจัดสรรพื้นที่
เอ็มสเฟียร์ มีพื้นที่รวม 200,000 ตารางเมตร ใช้งบประมาณมากกว่า 15,000 ล้านบาท ออกแบบโดยใช้แนวคิด "ธุรกิจค้าปลีกแห่งอนาคต" โดยมีเป้าหมายเน้นกลุ่มลูกค้าที่มีกำลังซื้อสูงเช่นเดียวกับเอ็มโพเรียมและเอ็มควอเทียร์ แต่จะให้ความสำคัญกับคนรุ่นใหม่มากกว่าสองศูนย์การค้าข้างต้น
วัดกำแพง
วัดกำแพง อาจหมายถึง
ยันฮี
ยันฮี อาจหมายถึง
โรงเรียนผีมีอยู่ว่า…
โรงเรียนผีมีอยู่ว่า… (School Tales The Series) เป็นละครชุดต้นฉบับของเน็ตฟลิกซ์ สร้างจากการ์ตูนสยองขวัญ 8 เรื่องที่เล่าถึงเหตุการณ์ต่าง ๆ ที่เกิดขึ้นที่โรงเรียนในยามวิกาล โดยเผยแพร่พร้อมกันทั่วโลกในวันที่ 10 สิงหาคม พ.ศ. 2565
ประเด็นการละเมิดลิขสิทธิ์
หลังจากโรงเรียนผีมีอยู่ว่าได้ออกฉายในวันที่ 10 สิงหาคม พ.ศ. 2565 ได้มีผู้ชมจำได้ว่ามีตัวละครหนึ่งในตอน “แรงสาบแช่ง” ได้มีการนำโลโก้ของกลุ่ม BL High school ที่ก่อตั้งขึ้นในปี พ.ศ. 2561 มาใช้เป็นตราโรงเรียนติดเสื้อชุดยูนิฟอร์ม จนนำไปสู่แฮชแท็ก “#รรผขี้ก็อป” ติดเทรนด์ทวิตเตอร์ไทยในเวลาต่อมา หลังจากนั้นในวันที่ 11 สิงหาคม พ.ศ. 2565 ทางแฟนเพจ Fivestarmovies ได้โพสต์จดหมายชี้แจงแจ้งว่าได้มีการติดต่อไปที่ผู้รับจ้างออกแบบชุดยูนิฟอร์มดังกล่าว ซึ่งผู้ประสานงานได้แจ้งทางเจ้าของลิขสิทธิ์ว่าผู้รับจ้างยินดีรับผิดชอบและเจรจากับเจ้าของลิขสิทธิ์เพื่อหาข้อยุติ รวมถึงการชำระค่าลิขสิทธิ์ให้เจ้าของลิขสิทธิ์ด้วย
จำนวนเต็ม
จำนวนเต็ม (Integer, Ganze Zahl, nombre entier) คือจำนวนที่สามารถเขียนได้โดยปราศจากองค์ประกอบทางเศษส่วนหรือทศนิยม ตัวอย่างเช่น 21, 4, −2048 เหล่านี้คือจำนวนเต็ม แต่ 9.75, 5, √2 เหล่านี้ไม่ใช่จำนวนเต็ม เศษของจำนวนเต็มเป็นเศษย่อยของจำนวนจริง และประกอบด้วยจำนวนธรรมชาติ (1, 2, 3, ...) ศูนย์ (0) และตัวผกผันการบวกของจำนวนธรรมชาติ (−1, −2, −3, ...)
เซตของจำนวนเต็มทั้งหมดมักแสดงด้วย Z ตัวหนา (หรือ \mathbb{Z} ตัวหนาบนกระดานดำ, U+2124) มาจากคำในภาษาเยอรมันว่า Zahlen  แปลว่าจำนวน
จำนวนเต็ม (พร้อมด้วยการดำเนินการการบวก) ก่อร่างเป็นกรุปเล็กที่สุดอันประกอบด้วยโมนอยด์เชิงการบวกของจำนวนธรรมชาติ จำนวนเต็มก่อให้เกิดเซตอนันต์นับได้เช่นเดียวกับจำนวนธรรมชาติ สิ่งเหล่านี้ในทฤษฎีจำนวนเชิงพีชคณิตทำให้เข้าใจได้โดยสามัญว่า จำนวนเต็มซึ่งฝังตัวอยู่ในฟีลด์ของจำนวนตรรกยะ หมายถึง จำนวนเต็มตรรกยะ เพื่อแยกแยะออกจากจำนวนเต็มเชิงพีชคณิตที่ได้นิยามไว้กว้างกว่าจำนวนเต็มเป็นจำนวนนับ
สมบัติทางพีชคณิต
Z เป็นเซตปิดสำหรับการดำเนินการการบวกและการคูณ เช่นเดียวกับจำนวนธรรมชาติ นั่นคือ ผลบวกและผลคูณของจำนวนเต็มสองจำนวนใด ๆ เป็นจำนวนเต็ม แต่ Z ยังเป็นเซตปิด เมื่อรวมจำนวนธรรมชาติลบและ 0 ด้วย แต่ Z ไม่เป็นเซตปิดสำหรับการหาร เนื่องจากผลหารของจำนวนเต็มสองจำนวน (เช่น 1 หารด้วย 2) ไม่จำเป็นต้องเป็นจำนวนเต็ม จำนวนเต็มไม่เปิดเซตปิดภายใต้การยกกำลัง ซึ่งต่างจากจำนวนธรรมชาติ (เพราะเมื่อยกกำลังด้วยเลขชี้กำลังเป็นบวกจะได้เศษส่วน)
ตารางด้านล่างแสดงสมบัติพื้นฐานของการบวกและการคูณของจำนวนเต็ม a, b และ c ใด ๆ
ตามศัพท์ของพีชคณิตนามธรรม คุณสมบัติห้าข้อแรกข้างบนสามารถบอกได้ว่าเซต Z กับการบวกเป็น อบิเลียนกรุป
สมบัติการเรียงลำดับ
Z เป็น เซตเรียงลำดับที่ไม่มีขอบเขตบนหรือขอบเขตล่าง. การเรียงลำดับของ Z อยู่ในรูป
... < −2 < −1 < 0 < 1 < 2 < ...
จำนวนเต็มหนึ่งๆ จะเป็นจำนวนบวก ถ้ามันมากกว่าศูนย์ และเป็นจำนวนลบ ถ้ามันน้อยกว่าศูนย์ สำหรับศูนย์ ไม่ได้จัดอยู่ในจำนวนบวกหรือจำนวนลบแต่อย่างใด
การเรียงลำดับจำนวนเต็มโดยใช้การดำเนินการทางพีชคณิต ดังนี้
หลุยส์
หลุยส์ สามารถหมายถึง
จีฮุน
พัก จี-ฮุน (박지훈; เกิด 14 มีนาคม ค.ศ. 2000) หรือที่รู้จักกันในชื่อ จีฮุน เป็นนักร้องและนักเต้นชาวเกาหลีใต้ เป็นหนึ่งในสองหัวหน้าวงของเทรเชอร์ร่วมกันกับชเว ฮย็อน-ซ็อก ภายใต้สังกัดวายจีเอนเตอร์เทนเมนต์ เขาเดบิวต์ร่วมกับวงเมื่อวันที่ 7 สิงหาคม ค.ศ. 2020 และมีอัลบั้มเดี่ยวชื่อ เดอะเฟิร์สสเตบ: แชปเตอร์วัน
แหล่งข้อมูลอื่น
2000
นกกรีดน้ำ
นกกรีดน้ำ หรือ นกกรีดน้ำอินเดีย (Indian skimmer หรือ Indian scissors-bill; ) เป็นนกหนึ่งในสามชนิดสกุลนกกรีดน้ำ (Rynchops) ของวงศ์นกนางนวล (Laridae) มีลักษณะทั่วไปคล้ายนกนางนวลแกลบ แต่ต่างที่นกกรีดน้ำและนกอื่นในสกุลนี้มีขากรรไกรล่างที่ยาวกว่าขากรรไกรบนมาก ซึ่งใช้ไถลากไปตามผิวน้ำในขณะที่นกบินร่อนอยู่เหนือน้ำเพื่อหาอาหาร คล้ายกับการ "กรีดน้ำ" นกชนิดนี้พบได้ในเอเชียใต้ แต่ประชากรอาศัยกระจัดกระจายเป็นหย่อม ๆ และมีแนวโน้มจำนวนประชากรที่ลดลง โดยมากพบตามแม่น้ำหรือปากแม่น้ำ นกกรีดน้ำเป็นที่สังเกตเห็นได้ง่ายจากสีดำตัดขาว จะงอยปากและตีนสีส้มสด ในประเทศไทยเป็นนกย้ายถิ่นที่พบเห็นได้ยากมาก
ลักษณะทางกายวิภาค
ลักษณะเด่นของนกกรีดน้ำคือ ลำตัวด้านบนสีดำตัดกับด้านล่างสีขาว ขนกระหม่อมดำคล้ายหมวก คลุมรอบตา คอขาว และจะงอยปากสีส้มสดออกแดง
ปีกยาวมีความยาวประมาณ 40–43 เซนติเมตร และความกว้างปีก 108 เซนติเมตร ดูคล้ายปีกนกนางนวลแกลบตรงปีกที่ยาวและปลายแหลม ขอบปลายขนปีกสีขาว หางสั้นเป็นง่ามสีขาว มีขนสีดำแซมตรงกลาง
จะงอยปากยาว โคนหนาสีส้ม ปลายบางมากสีอ่อนลงจากความบางจนเกือบเป็นสีเหลือง มีความโดดเด่นที่ขากรรไกรล่างซึ่งยาวกว่าขากรรไกรบน ซึ่งเป็นลักษณะเด่นที่พบได้ในนกกรีดน้ำชนิดอื่นด้วย จะงอยปากล่างนี้มีรูปทรงคล้ายมีดปลายกุด (โค้งมนที่ปลาย) ปลายจะงอยปากที่บางนี้มีความยืดหยุ่นสูง ในนกวัยอ่อนจะงอยปากมีรูปทรงปกติเช่นนกทั่วไป โดยจะงอยปากล่างค่อย ๆ ยาวขึ้นตามวัยที่เพิ่มขึ้น ขากรรไกรบนสามารถอ้าได้กว้างมาก
ขาและตีนเป็นสีแดง นกกรีดน้ำที่โตเต็มวัยมีสีขนในช่วงนอกฤดูผสมพันธุ์ที่มีสีออกทึมหรือสีน้ำตาลกว่าสีขนในช่วงฤดูผสมพันธุ์ นกวัยอ่อนสีขนตัวด้านบนและหัวเป็นสีน้ำตาลเทาและสีอ่อนลงที่หลังและปีก จะงอยปากสีส้มทึมออกน้ำตาลและปลายสีเข้ม
นกกรีดน้ำชนิดอื่น
ในสกุลนกกรีดน้ำชนิดอื่น ๆ ได้แก่ นกกรีดน้ำดำที่มีถิ่นอาศัยในทวีปอเมริกามีขนาดใหญ่กว่าและปลายจะงอยปากสีดำ นกกรีดน้ำแอฟริกามีขนาดเล็กกว่าและสีดำตลอดส่วนบน ตั้งแต่กระหม่อม ท้ายทอย จนกลางหลังและหาง นกกรีดน้ำ (อินเดีย) ยังมีชื่อเรียกอีกชื่อหนึ่งว่า Indian scissors-bill (นกปากกรรไกรอินเดีย)
การหาอาหาร
นกกรีดน้ำชอบอาศัยในบริเวณแม่น้ำที่ไหลเอื่อย ซึ่งมีสันดอนทราย โดยปกติมักไม่ส่งเสียงร้อง แต่เมื่ออยู่รวมเป็นฝูงเล็ก ๆ และส่งเสียงร้องแหลมดังคล้าย "กิ๊บ กิ๊บ" นกนี้มักพบรวมกลุ่มกับนกนางนวล
นกกรีดน้ำหาอาหารโดยการบินต่ำเหนือน้ำและโฉบร่อนได้อย่างรวดเร็วโดยอาศัยปีกที่ยาวและหักมุม นกจะเปิดอ้าจะงอยปากแล้วใช้ขากรรไกรล่างที่ยื่นยาวไถลาก (แฉลบ) ไปตามผิวน้ำ การลากขากรรไกรล่างที่บางยาวเหมือนใบมีดของกรรไกรนี้ดูเหมือนนกกำลัง "กรีดน้ำ" เมื่อพบปลามันจะขยับขากรรไกรล่างให้มีมุมเสยปลาไปข้างหน้าเล็กน้อยและอ้าขากรรไกรบนกว้างขึ้น แล้วงับปลาด้วยการผงกหัวลงอย่างรวดเร็ว นกกรีดน้ำนอกจากกินปลาเป็นหลักแล้ว ยังกินสัตว์พวกกุ้งกั้งปูขนาดเล็กและตัวอ่อนของแมลงในน้ำด้วย มักหากินเวลาพลบค่ำและบางครั้งอาจออกหากินเวลากลางคืน
ถิ่นที่อยู่อาศัยและการกระจายพันธุ์
มักพบนกกรีดน้ำในแม่น้ำสายใหญ่ บึงและทะเลสาบขนาดใหญ่ ที่ลุ่มน้ำขัง พื้นที่ชุ่มชายฝั่งเช่น ชะวากทะเล โดยทั่วไปในฤดูผสมพันธุ์จะอาศัยในแหล่งน้ำจืด การรวมเป็นฝูงเพื่อผสมพันธุ์มักจับกลุ่มกันบนสันดอนทราย หรือเกาะแก่งที่โผล่ขึ้นกลางแม่น้ำ ช่วงการกระจายพันธุ์ในรอบหลายสิบปีที่ผ่านมาถูกแยกกระจัดกระจาย กลายเป็นหย่อมประชากรที่เล็กลงเรื่อย ๆ ยังคงพบประชากรในบางส่วนของปากีสถาน ในระบบแม่น้ำสินธุของกัศมีร์และอินเดียตอนเหนือ และตอนกลางของอินเดียตามแนวแม่น้ำคงคา ในบังคลาเทศและพม่า และเคยมีรายงานการพบในประเทศลาว กัมพูชา และเวียดนาม ยังพบเป็นนกย้ายถิ่นนอกฤดูผสมพันธุ์ที่หายากในเนปาล และเป็นนกพลัดหลงในโอมานและภาคกลางของประเทศไทย รวมทั้งในอิหร่านและจีน
ปัจจุบันถิ่นที่อยู่อาศัยที่เหลือของนกกรีดน้ำชนิดนี้ มีเพียงในอินเดียและบังคลาเทศ พวกมันอาจแพร่กระจายฝูงออกไปในฤดูหนาวและพบได้ในปากแม่น้ำชายฝั่งของอินเดียตะวันตกและตะวันออกไกลถึงใต้สุดถึงเมืองการ์วาร์ บนชายฝั่งตะวันตก และเจนไนและปอนดิเชอรีบนชายฝั่งตะวันออก
อาณานิคมผสมพันธุ์ของนกกรีดน้ำที่เป็นที่รู้จักคือ ฝั่งแม่น้ำจัมพัล ซึ่งยังเป็นเขตอนุรักษ์ตะโขงอินเดีย ซึ่งมีสันดอนทรายจำนวนมากและเป็นส่วนสำคัญของการทำรังของตะโขง ยังมีการศึกษาแหล่งผสมพันธุ์ของนกกรีดน้ำในที่อื่น ๆ อีกเช่น ฝั่งแม่น้ำมหานที ที่เขตรักษาพันธุ์สัตว์ป่าจันฑกา ที่กัตตัก
นิเวศวิทยาและการอนุรักษ์
ในอดีตนกกรีดน้ำเคยกระจายพันธุ์และพบเห็นได้ทั่วไปตามแม่น้ำสายต่าง ๆ ในอนุทวีปอินเดีย ตลอดจนระบบแม่น้ำในประเทศพม่ารวมถึงแม่น้ำโขงและสาขา มีรายงานพบในธรรมชาติในประเทศลาว, กัมพูชา และเวียดนาม แต่ส่วนมากเป็นข้อมูลในช่วงคริสต์ศตวรรษที่ 19 ซึ่งปัจจุบันพบเห็นได้ยากมาก
ประชากรส่วนใหญ่ของนกกรีดน้ำปัจจุบันอยู่ในอินเดียและปากีสถาน ซึ่งประมาณว่ามีอยู่ที่ 6,000-10,000 ตัว จำนวนประชากรที่มีไม่มากและแนวโน้มที่ลดลงจากปัจจัยคุกคามได้แก่ การสูญเสียถิ่นที่อยู่อาศัยหรือเสื่อมโทรม มลพิษ และการรบกวนของมนุษย์ ทำให้ถูกจัดสถานะเป็นชนิดใกล้สูญพันธุ์ (EN) โดยองค์การระหว่างประเทศเพื่อการอนุรักษ์ธรรมชาติ (IUCN) ภายใต้สภาพการถูกคุกคามจากการสูญเสียถิ่นที่อยู่อาศัยและเสื่อมโทรม อาณานิคมผสมพันธุ์ส่วนใหญ่ไม่ได้รับการคุ้มครอง มีบางส่วนเท่านั้นที่อยู่ภายใต้หน่วยงานอนุรักษ์พันธุ์สัตว์ป่าแห่งชาติ ได้แก่ อุทยานแห่งชาติจัมพัลของอินเดีย
ในประเทศไทย
ในช่วงรอบ 127 ปี มีบันทึกการพบเห็นนกกรีดน้ำ เพียง 4 ครั้ง โดยรายงานแรกเกิดขึ้นระหว่างวันที่ 28–30 เมษายน พ.ศ. 2420 ที่จังหวัดมุกดาหาร โดยเอฟ ซี ฮาร์มานด์ (F.C. Harmand) ซึ่งยังเรียกชื่อเดิมของนกชนิดนี้ในภาษาอังกฤษว่า scissorbill (นกปากกรรไกร) จากนั้นอีก 77 ปีต่อมารายงานพบนกกรีดน้ำเป็นครั้งที่ 2 เมื่อวันที่ 2 พฤษภาคม พ.ศ. 2497 ที่บางปู จังหวัดสมุทรปราการ โดยวิลเลียม โทมัส (William W. Thomas) รายงานพบนกตัวที่ 3 ช่วงวันที่ 18 ถึง 28 มกราคม พ.ศ. 2545 ที่โคกขาม อำเภอเมืองจังหวัดสมุทรสาคร โดยวิม ฟาน สปรันเดอร์ (Wim van Splunder) และพิพัฒน์พงษ์ ระพีพรรณ และครั้งล่าสุดที่แหลมผักเบี้ยเมื่อปี 2547
วัดกำแพง (อำเภอไชโย)
วัดกำแพงเป็นวัดเก่าครั้งสมัยกรุงศรีอยุธยาเป็นราชธานี แต่ต่อมาคงถูกทิ้งร้างไว้ ตามประวัติของวัดกล่าวว่า สร้าง (บูรณะ) ใหม่เมื่อ พ.ศ. 2355 ซึ่งยกฐานะเป็นวัด มีเนื้อที่ 13 ไร่ 1 งาน 90 ตารางวา ได้รับพระราชทานวิสุงคามสีมาวันที่ 13 เมษายน พ.ศ. 2467 เขตวิสุงคามาสีมากว้าง 8.10 เมตร ยาว 14.70 เมตร แต่เดิมวัดนี้ตั้งอยู่ริมแม่น้ำเจ้าพระยามากกว่านี้ แต่ถูกน้ำกัดเซาะตลิ่งพังทลายเข้ามามากขึ้นทุกที ต่อมาเมื่อ พ.ศ. 2484 ทางวัดร่วมกับชาวบ้านร่วมกันย้ายเสนาสนะขยับเข้ามาในบริเวณที่ตั้งปัจจุบัน
อาคารเสนาสนะที่สำคัญ ได้แก่ วิหารกำหนดอายุราวครึ่งหลังของพุทธศตวรรษที่ 23 มีลักษณะก่ออิฐถือปูนขนาดใหญ่ หันหน้าไปทางด้านทิศตะวันออก ส่วนฐานทำเป็นฐานอ่อนแบบท้องสำเภา ด้านทิศตะวันออกมีประตูทางเข้า 1 ประตู มีซุ้มยื่นออกมาครอบประตูทางเข้าไว้ ส่วนด้านทิศตะวันตกมีประตูทางเข้าอีก 2 ประตู ตั้งอยู่ขวาและซ้ายสุดของผนังด้านนี้ ผนังด้านทิศตะวันออกและทิศตะวันตกนี้ก่อฉาบเรียบขึ้นไปเสมอเป็นเนื้อเดียวกันกับหน้าบัน ซึ่งไม่มีลวดลายเครื่องประดับ หลังคาทำเป็น 3 ซ้อน มุงด้วยกระเบื้องหางประหลาดินเผาไม่เคลือบ ภายในวิหารมีเสา 8 เหลี่ยมลอยตัวตั้งรับเครื่องบนอยู่ 2 แถว แถวละ 4 ต้น มีปูนปั้นเป็นรูปบัวแวงประดับอยู่ปลายยอดเสา เครื่องบนภายในของหลังคาไม่มีฝ้ามาปิด
นอกจากนั้นยังมีเจดีย์ตั้งอยู่ในบริเวณวัด เป็นเจดีย์สี่เหลี่ยมย่อมุมไม่สิบสอง ทำเป็นฐานสิงห์ซ้อนกัน 3 ชั้น องค์ระฆังสี่เหลี่ยมย่อมุมไม้สิบสองบัลลังก์เหลี่ยม ยอดเป็นบัวกลุ่ม 5 ชั้น สมัยรัตนโกสินทร์
ยูโรเปียนคัพ นัดชิงชนะเลิศ 1972
ยูโรเปียนคัพ นัดชิงชนะเลิศ 1972 (1972 European Cup Final) เป็นการแข่งขันฟุตบอลที่จัดขึ้นที่สนาม De Kuip เมืองรอตเตอร์ดัม เมื่อวันที่ 31 พฤษภาคม ค.ศ. 1972 เป็นการแข่งขันกันระหว่าง อาแจ็กซ์ ของเนเธอร์แลนด์กับ อินเตอร์มิลาน ของอิตาลี ซึ่งเป็นแชมป์ยูโรเปียนคัพ 2 สมัยติดต่อกันในปี ค.ศ. 1964 และ ค.ศ. 1965 เพื่อตัดสินแชมป์ยูโรเปียนคัพ ฤดูกาล 1971–72 โดยอาแจ็กซ์เอาชนะอินเตอร์ด้วยสกอร์ 2-0 ทำให้พวกเขาคว้าแชมป์ยูโรเปียนคัพเป็นสมัยที่ 2 ติดต่อกัน หลังจากที่พวกเขาคว้าแชมป์สมัยแรกในปี ค.ศ. 1971 ได้สำเร็จ สองประตูในครึ่งหลังมาจากโยฮัน ไกรฟฟ์ ตำนานผู้ล่วงลับ
เกมนี้มักถูกกล่าวขานว่าเป็นช่วงเวลาที่ยิ่งใหญ่ที่สุดของ โททัล ฟุตบอล อาแจ็กซ์ครองเกมได้มาก เนื่องจากอินเตอร์เน้นเกมรับด้วยกลยุทธ์ คาเตนัชโช ของพวกเขา
สมาคมวอลเลย์บอลญี่ปุ่น
สมาคมวอลเลย์บอลญี่ปุ่น (Japan Volleyball Association; JVA) เป็นหน่วยงานกำกับดูแลกีฬาวอลเลย์บอลในประเทศญี่ปุ่น ก่อตั้งขึ้นเมื่อปี พ.ศ. 2470 และเป็นสมาชิกของสหพันธ์วอลเลย์บอลระหว่างประเทศมาตั้งแต่ปี พ.ศ. 2494 และยังเป็นสมาชิกสมาพันธ์วอลเลย์บอลเอเชียอีกด้วย เจวีเอมีหน้าที่จัดการทีมวอลเลย์บอลชายทีมชาติญี่ปุ่นและวอลเลย์บอลหญิงทีมชาติญี่ปุ่น
กีฬามวยไทยในเวิลด์เกมส์ 2022
กีฬามวยไทย ในการแข่งขันเวิลด์เกมส์ 2022 ที่เมืองเบอร์มิงแฮม รัฐแอละแบมา สหรัฐ จัดขึ้นระหว่างวันที่ 15 ถึง 17 กรกฎาคม พ.ศ. 2565 ที่หอประชุมอนุสรณ์บอตเวลล์ เดิมกำหนดจะจัดขึ้นในปี พ.ศ. 2564 แต่การแข่งขันถูกเลื่อนออกไปเป็นเดือนกรกฎาคม พ.ศ. 2565 อันเป็นผลมาจากการเลื่อนโอลิมปิกฤดูร้อน 2020 เนื่องจากการแพร่ระบาดของโรคโควิด-19 นับเป็นครั้งที่ 2 ของมวยไทยที่มีการแข่งขันในเวิลด์เกมส์
ประเทศที่เข้าร่วมแข่งขัน
มีนักกีฬา 96 คน จาก 39 ประเทศ ดังนี้
อีกาโคนปากขาว
อีกาโคนปากขาว, รุก หรือ นกรุก (rook; ) จัดอยู่ในวงศ์นกกา (Corvidae) ในอันดับนกเกาะคอน (Passeriformes) พบได้ในเขตชีวภาพพาลีอาร์กติก ตั้งแต่สแกนดิเนเวียและยุโรปตะวันตกไปจนถึงไซบีเรียตะวันออกและประเทศจีน เป็นนกขนาดใหญ่ มีขนสีดำล้วน อาศัยเป็นฝูง และมีลักษณะแตกต่างจากนกกาแท้ชนิดอื่นตรงที่บริเวณหน้ารอบจะงอยปากไม่มีขนและเห็นผิวหนังสีขาวออกเทาอย่างชัดเจน อีกาโคนปากขาวทำรังอยู่ร่วมกันบนยอดไม้สูงและมักอยู่ใกล้กับเขตกสิกรรมหรือหมู่บ้าน กลุ่มของรังอีกาโคนปากขาวเรียกว่ารังฝูงหรือรุกเคอรี (rookery)
อีกาโคนปากขาวเป็นนกประจำถิ่น (ไม่อพยพ) แต่ประชากรของนกชนิดนี้บางส่วนในทางเหนือสุดอาจอพยพไปทางใต้เพื่อหลีกเลี่ยงสภาพฤดูหนาวที่เลวร้ายในบางปี ในฤดูหนาวอีกาโคนปากขาวมักบินหรือรวมกันเป็นฝูง และบ่อยครั้งอาจรวมฝูงกับนกกา (Corvus) ชนิดอื่น ๆ หรือกับอีกาแจ็กดอว์ (jackdaw) ในฤดูใบไม้ผลิอีกาโคนปากขาวจะกลับไปที่รังฝูงเดิมเสมอเพื่อผสมพันธุ์ อีกาโคนปากขาวมักหาอาหารตามพื้นดินเพาะปลูกได้และทุ่งหญ้าเลี้ยงสัตว์ โดยขุดคุ้ยสำรวจพื้นดินด้วยจะงอยปากที่แข็งแรง อาหารที่กินส่วนใหญ่เป็นแมลงจำพวกด้วงและสัตว์ไม่มีกระดูกสันหลังอื่น ๆ ที่อาศัยในดิน รวมทั้งธัญพืชและวัสดุจากพืชอื่น ๆ ด้วย ในอดีตเกษตรกรมักกล่าวหาว่าอีกาโคนปากขาวเป็นตัวทำลายพืชผลทางการเกษตร ทำให้ต้องขับไล่หรือกำจัดอีกาเหล่านี้ทิ้ง เช่นเดียวกับนกกาชนิดอื่น ๆ อีกาโคนปากขาวเป็นนกที่ฉลาด มีลักษณะพฤติกรรมที่ซับซ้อน และยังมีความสามารถในการแก้ปัญหาอย่างง่าย